# Tulipan

## Opis biljke

Festival tulipana u Woodburnu, Oregon, SAD, 2007.
Tulipan je biljka koja ima lukovicu (geofita) koja je kruškolikog oblika, zaobljena s jedne strane, a s druge spljoštena. Dobio je ime posredstvom turskog naziva *tülbent* koji se temelji na perzijskoj riječi *turban*. Iz lukovice raste niska biljka, visine između 10 i 70 cm. Najčešće ima 2-6 listova (pojedine vrste imaju do 12 listova), zelene ili blijedozelene boje, dosta širokih, prema vrhu zašiljenih, donekle mesnatih. Cvjetna stapka je mesnata, krhka, na kraju se nalazi kupasti, zdjelasti, resasti ili zvjezdasti cvijet. Cvjetovi su veliki i rastu na vrhu stabljike. Uobičajeno je da jedan cvijet raste na jednoj stabljici, premda postoje vrste koje imaju i do 4 cvijeta na jednoj stabljici. Cvjetovi su veliki, raznih boja, najčešće s tri latice, velikim tučkom u sredini i prašnicima oko tučka. Cvate od travnja do svibnja. Dijele se na dva načina; po obliku cvijeta i po vremenu cvatnje.

### Po obliku cvijeta

Uzgojeni tulipani imaju razne boje
* Tulipani Fosteriana : naraste 20–40 cm, ima 3-4 lancetasta lista, cvjetovi su dugi do 15 cm, zvonastog oblika, blješteće crvene boje, s crnom osnovom cvijeta i žutim rubom.
* Tulipani Triumph : naraste do 45 cm, listovi su mu široki, cvjetovi krupni i širokog spektra boja. Cvate početkom travnja.
* Tulipani Darwin : naraste u visinu 50–60 cm, cvjetna stapka je tanka i snažna, cvjetovi krupni i četvrtastog oblika. Cvate sredinom travnja.
* Ljiljanoliki Tulipan : podsjeća na ljiljan, naraste 50–55 cm, cvijet je uzak i dugačak. Cvjetne latice su na vrhu zašiljene i pri rascvjetavanju se šire prema van.
* Tulipani Cottage : zbirna klasa tulipana. Cvjetovi su ovalni, čvrsti, a postoje i sorte okruglog, četvrtastog i izduženog oblika cvijeta.
* Tulipani Papagaji : ima latice nejednake veličine, po rubu nazubljene, cvjetne stapke su duge od 35–55 cm, cvjetovi su jednostavni, kupasti, često nepravilno isprugani raznim bojama.

### Po vremenu cvatnje

* vrlo rano cvatući (od kraja prosinca do 15. siječnja)
	+ rano cvatući (od 15. siječnja do 15. veljače)
* normalno cvatući (od 15. veljače do 15. ožujka)
	+ kasno cvatući (od 15. ožujka do 15. travnja)
* vrlo kasno cvatući (od 15. travnja do sredine lipnja)

## Vrste

|  |  |  |  |  |
| --- | --- | --- | --- | --- |
| * *Tulipa acuminata*
* *Tulipa agenensis*
* *Tulipa aleppensis*
* *Tulipa armena*
* *Tulipa aucheriana*
* *Tulipa batalinii*
* *Tulipa bakeri*
* *Tulipa biflora*
* *Tulipa borszczowii*
* *Tulipa butkovii*
* *Tulipa carinata*
* *Tulipa celsiana*
* *Tulipa clusiana*
* *Tulipa cretica*
* *Tulipa cypria*
 | * *Tulipa dasystemon*
* *Tulipa didieri*
* *Tulipa dubia*
* *Tulipa edulis*
* *Tulipa ferganica*
* *Tulipa gesneriana*
* *Tulipa goulimyi*
* *Tulipa greigii*
* *Tulipa grengiolensis*
* *Tulipa heterophylla*
* *Tulipa hoogiana*
* *Tulipa humilis*
* *Tulipa hungarica*
* *Tulipa iliensis*
* *Tulipa ingens*
 | * *Tulipa julia*
* *Tulipa kaufmanniana*
* *Tulipa kolpakowskiana*
* *Tulipa korolkowii*
* *Tulipa kurdica*
* *Tulipa kuschkensis*
* *Tulipa lanata*
* *Tulipa latifolia*
* *Tulipa lehmanniana*
* *Tulipa linifolia*
* *Tulipa marjolettii*
* *Tulipa mauritania*
* *Tulipa micheliana*
* *Tulipa montana*
* *Tulipa orphanidea*
 | * *Tulipa ostrowskiana*
* *Tulipa platystigma*
* *Tulipa polychroma*
* *Tulipa praecox*
* *Tulipa praestans*
* *Tulipa primulina*
* *Tulipa pulchella*
* *Tulipa retroflexa*
* *Tulipa saxatilis*
* *Tulipa sharonensis*
* *Tulipa sprengeri*
* *Tulipa stapfii*
* *Tulipa subpraestans*
* *Tulipa sylvestris*
* *Tulipa systola*
 | * *Tulipa taihangshanica*
* *Tulipa tarda*
* *Tulipa tetraphylla*
* *Tulipa tschimganica*
* *Tulipa tubergeniana*
* *Tulipa turkestanica*
* *Tulipa undulatifolia*
* *Tulipa urumiensis*
* *Tulipa urumoffii*
* *Tulipa violacea*
* *Tulipa whittalli*
 |

## Reference

* Blunt, Wilfrid. *Tulipomania*
* Clusius, Carolus. *A Treatise on Tulips*
* Dash, Mike. *Tulipomania*
* Pavord, Anna. *The Tulip*
* Pollan, Michael. *The Botany of Desire*

## Vanjske veze

* Stari tulipani Arhivirano 2011-06-13 na Wayback Machine-u
* Dar tulipana Arhivirano 2009-10-13 na Wayback Machine-u
* elegant-tulip-bulbs.com: Podaci o oko 3700 imena tulipana Arhivirano 2009-09-17 na Wayback Machine-u

Ostali projekti

|  |  |
| --- | --- |
|  | U Wikimedijinoj ostavi nalazi se članak o temi: **Tulipan** |
|  | U Wikimedijinoj ostavi ima još materijala o temi: **Tulipan** |
|  | Wikivrste imaju podatke o taksonu **Tulipanu** |